ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

....ทีมข่าวการเงิน
rr...ที่สยามพารากอน เมื่อวันที่ 15 ธ.ค. นักการเงินการคลังฝีมือดีไปรวมตัวกันเพียบ เพื่อร่วมแสดงความยินดีในวาระที่ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือเอสเอ็มอีแบงก์ ก้าวสู่ปีที่ 9 พร้อมจัดงานสัมมนา “เศรษฐกิจไทยฟ้าใสปี 2554”
rr...ทีเด็ดที่เก็บไว้ท้ายๆ คือ การทำนายของ ภิญโญ พงศ์เจริญ นายกสมาคมโหราศาสตร์นานาชาติ เกี่ยวกับดวงเมืองและเศรษฐกิจไทยในปี 2554 โดยภิญโญ บอกว่า เศรษฐกิจและการเมืองไทยจะได้รับอิทธิพลจากดาวพฤหัสบดี ซึ่งเป็นดาวพระเคราะห์ที่ให้คุณ จากวงโคจรที่เคลื่อนมาทับกับวงโคจรดาวพุธ จะส่งผลในด้านการเงินการคลัง เดินทาง ติดต่อสื่อสาร จะได้รับการพัฒนาที่ดีขึ้น
rr...จากนั้นวงโคจรดาวพฤหัสบดีจะโคจรมาทับราศีมีน ทับราหูในช่วงสงกรานต์เดือน เม.ย. ตีความหมายได้ว่าจะกระทบกับการบริหารงานในสภา เป็นเรื่องการใช้อำนาจทางกฎหมาย จะเกิดการเปลี่ยนแปลงทางรัฐสภาเกิดขึ้นในหลายๆ แบบ เช่น โอกาสการยุบสภาที่จะเกิดขึ้นในปีหน้า
rr...ที่เด็ดสุดๆ คือตรงนี้ ที่โหรฟันธงว่า เมื่อยุบสภาแล้วดาวพฤหัสบดีจะย้ายราศีไปสู่ราษีเมษ วันที่ 4 พ.ค. 2554 เป็นพระเคราะห์ที่ให้คุณแก่ชะตาเมืองเป็นอย่างยิ่ง เหมาะที่รัฐบาลไหนๆ ก็ตามที่เข้ามา ก็จะมีหน้าที่ให้ความรู้ประชาชน เยาวชนในหลายๆ ด้าน โดยเฉพาะความรู้ทางด้านเศรษฐกิจ การเมือง สังคม มีโอกาสสร้างชื่อเสียงกิจกรรมบทบาทสำคัญของประเทศในสายตานานาชาติ โดยเฉพาะเรื่องการท่องเที่ยว จากที่ซบเซาในปี 25522553 ก็น่าจะมีการฟื้นฟูให้ดีขึ้น บ้าน ที่ดินที่ซบเซามาก็จะฟื้นตัว มีการก่อสร้างที่พักอาศัยรวมถึงการเผยแพร่พระศาสนาก็จะดี คณะสงค์ของประเทศก็จะมีการพัฒนาด้านบุคลากรกฎหมาย งานด้านสาธารณสุขรับใช้ประชาชนได้อย่างมีประสิทธิภาพ รวมถึงประโยชน์ด้านอสังหาริมทรัพย์ วัสดุอุปกรณ์ก่อสร้าง สินค้า ก็ยังจำเป็นต้องใช้ 
อย่างไรก็ตาม ในปี 54 มีเรื่องอะไรที่ต้องระวัง เมื่อมองดูตำแหน่งดวงดาวบนท้องฟ้า เห็นจุดที่น่าระมัดระวังหลายจุด โดยเฉพาะดาวพระเสาร์ โคจรในราศีกัน เป็นอริภพ ตีความถึงการต่อสู้ดิ้นรน ผู้บริหารก็ต้องเอาใจใส่ ลงมาดูแลทุกข์สุขของประชาชน ต้องมานะอดทนเพียรพยายาม การเงินการคลังของประเทศจะมีปัญหา ประชาชนซื้อสินค้าราคาแพง สวนทางรายได้ประชาชนจะค่อนข้างต่ำ ซึ่งปี54 ต้องใช้ชีวิตด้วยความระมัดระวังอีกปี ประมาทไม่ได้
ดาวสำคัญอีกดวง คือ ราหู ตีความว่าบ้านเมืองจะไม่เรียบร้อย เกิดความสะสมวุ่นวาย ปัญหาการเมืองไม่เรียบร้อย ประชาชนก็จะหวาดระแวง
“24 พ.ค.54 ราหูจะโจนเข้าสู่มรณะของดวงเมือง มันจะมีทั้งส่วนที่ดีและไม่ดี ราหูแสดงถึงความมั่ว เมา มืด ในด้านดี คนไทยจะหายเมาในช่วงปี 54 มรณะแปลว่าการตายการแปลงสภถาพ ประชาชนจะมีสติ ยับยั้งชั่งใจมากกว่าปีที่ผ่านมา”
ทั้งนี้ ในช่วงส่งท้ายปีเก่า ต้อนรับปีใหม่ จะได้รับอิทธิพลจากดาวอังคาร ตั้งแต่ 21 ธ.ค. ต้องระมัดระวังการเดินทาง เดินทางด้วยความไม่ประมาท โดยเฉพาะการเดินทางด้วยความเร็ว ระมัดรังวังเครื่องบินตก ช่วงมี.ค.เม.ษ รับอิทธิพลกลุ่มดาวพระเคราะห์ที่สัมพันธ์ราหู ให้ระวังภัยธรรมชาติ โดยเฉพาะสภาพอากาศ
ช่วง มิ.ย. เป็นช่วงสุริยุปราคา ส่งผลต่อธาตุดิน ให้ระวังเหตุการแผ่นดินยุบ แผ่นดินไหว ภูเขาไฟระเบิด และช่วงสุดท้าย ในปี54 ดาวเหล่าพระเคราะห์ชุมนุมกับราศีธาตุน้ำ กรกฏ ดาวมฤตยูโคจรราศีมีน ราหูโคจรพิจิกอังคาร อังคารโคจรกรกฎ และมฤตยูโคจรราศีมีน ให้ระวังอุบัติภัยที่เกี่ยวข้องกับน้ำยังไม่หมด โดยเฉพาะปัญหอุทกภัย วาตภัย
สิ่งที่ต้องระวัง คืออุบัติภัยและภัยธรรมชาติ ภัยจากมนุษย์ น่าจะต้องระมัดระวังให้มาก โดยเฉพาะ ปลายปี 53 ต้นปี 54การรู้อนาคตเพื่อเตือนภัย เตือนใจเพื่อหาทางแก้ไข